[{"text_idx": "#000001", "text": "Granda ukrainia nuklea centralo estis atakita de la rusia armeo"}, {"text_idx": "#000003", "text": "Vendredon la 4an de marto, lau\u0306 la ukrainia nuklea agentejo kaj la surlokaj au\u0306toritatoj, la rusiaj trupoj ekkaptis la nuklean centralon de Zaporij\u0302o, sud-oriente de Ukrainio."}, {"text_idx": "#000004", "text": "\u00ab La operaca personaro kontrolas la energiajn blokojn, kiuj garantias ilian ekspluatadon konforme kun la postulataj teknikaj reglamentoj pri la ekspluata sekureco \u00bb, precizigis aliparte la ukrainia S\u0302tata organismo."}, {"text_idx": "#000005", "text": "Dum la nokto de j\u0302au\u0306do g\u0302is vendredo, la armeaj fortoj komencis sturmi la plej grandan centralon de Eu\u0306ropo."}, {"text_idx": "#000006", "text": "Incendio ekis en apuda konstruaj\u0302o, s\u0302ajne pro misilpafo, sed tiu c\u0302i estis estingita. La Internacia Atomenergia Organizo (IAEO) anoncis vendredon, ke la esencaj materialoj de la centralo ne estis tus\u0302itaj de tiu incendio."}, {"text_idx": "#000007", "text": "La ukrainia operatoro pri nukleo deklaris, ke la incendio sur la konstruaj\u0302o ne damag\u0302is la \u00ab esencajn \u00bb instalaj\u0302ojn, kaj ke \u00ab la personaro de la centralo plenumas reguligajn arang\u0302ojn \u00bb, informis la IAEO. Radioaktiva likado ne okazis."}, {"text_idx": "#000008", "text": "J\u0302au\u0306don 24an de februaro 2022, unuan tagon de la milito en Ukrainio, Rusio ekkontrolis la centralon de C\u0302ernobilo. En tiu konstruaj\u0302o okazis la plej grava nuklea akcidento de la Historio, en 1986."}, {"text_idx": "#000009", "text": "Merkredon 2an de marto, g\u0302i komencis c\u0302irkau\u0306i la centralon de Zaporij\u0302o, kiu enkalkulas ses reaktorojn kaj ses malvarmigajn rezervejojn. Tiuj c\u0302i entenas centojn da tunoj da uzitaj bruligaj\u0302oj, memorigas \"Greenpeace\"."}, {"text_idx": "#000010", "text": "Ekspluatataj de la S\u0302tata entrepreno Energoatom, Zaporij\u0302o estas unu el la kvar nukleaj centraloj, plu en aktiveco de Ukrainio, lando kiu havas la okan plej grandan nuklean parkon en la mondo. G\u0302i produktas preskau\u0306 50% el la landa elektro."}, {"text_idx": "#000011", "text": "Zaporij\u0302o siaflanke \u00ab produktis 19% el la elektro de Ukrainio en 2020 \u00bb, menciis \"Greenpeace\", kiu timas, ke la konsekvencoj de tiu konflikto estu \u00ab detruaj, multe pli superaj ol la efiko de la nuklea katastrofo de Fukus\u0302imo en 2011 \u00bb."}, {"text_idx": "#000012", "text": "C\u0302ernobilo: 35 jarojn poste, la katastrofo dau\u0306ras en s\u0302oka neado"}, {"text_idx": "#000014", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000016", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]